APSTAR-7
APSTAR-7 ir Honkongā bāzēta uzņēmuma APT Satellite Company Ltd. sakaru pavadonis, kas palaists 2012. gadā. Tas nodrošinās sakarus Āzijā, Austrālijā, Vidējos Austrumos, Austrumāfrikā un Austrumeiropā. APSTAR-7 izgatavojis Francijā bāzētais uzņēmums Thales Alenia Space uz platformas Spacebus-4000C2 bāzes. Pavadonī uzstādīti 28 C joslas un 28 Ku joslas raidītāji. Līgums ar ar Thales Alenia Space par APSTAR-7 izgatavošanu tika noslēgts 2009. gada 29. septembrī par 128,5 miljoniem EUR. Savukārt 2010. gada aprīlī tika noslēgts līgums par APSTAR-7B būvi. Ja APSTAR-7 tiks veiksmīgi nodots ekspluatācijā, APSTAR-7B nodos valsts uzņēmumam China Satcom un pārdēvēs par Zhongxing 12.